Diari Oficial de la Generalitat Valenciana


Sumari del DOGV 9149, del 12-08-2021 (2021/8608)

RESOLUCIÓ de 28 de juliol de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat en el Centre Cívic El Prat, de Llíria, realitzada per l'Ajuntament d'aquest municipi per a destinar-lo a centre per a persones amb diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8608


Data del document
:   28-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 28 de juliol de 2021, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, de l'immoble situat en el Centre Cívic El Prat, de Llíria, realitzada per l'Ajuntament d'aquest municipi per a destinar-lo a centre per a persones amb diversitat funcional. [2021/8608]  
L'Ajuntament de Llíria, en l'Acord de plenari de 27 de febrer de 2020, va acordar la cessió gratuïta a la Generalitat de l'immoble de 6.704 m² de superfície situat en el Centre Cívic El Prat, carretera de Llíria a Olocau, d'aquest municipi.  
La sotssecretària de Vicepresidència i Conselleria d'Igualtat i Polítiques Inclusives, mitjançant un escrit de 5 de juliol de 2021, ha proposat l'acceptació de la cessió.  
La cessió s'efectua segons el que es disposa en l'article 37 de la Llei 14/2003, de patrimoni de la Generalitat i la disposició addicional onzena de la llei esmentada que regula la mutació demanial.  
Segons aquest article 37, «les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan siguen necessàries per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que va motivar la mutació i, per tant, conserva el caràcter demanial. Si el bé o dret no fora destinat a l'ús o servei públic o deixara de destinar-s'hi posteriorment, revertiria a l'administració transmitent, i s'integraria en un patrimoni amb totes les pertinences i accessions».  
  
L'article 44 de la Llei 14/2003, de 10 d'abril, de patrimoni de la Generalitat estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat, i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat, abans esmentada, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i l'acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a la qual en correspon l'administració, la defensa i la conservació.  
En conseqüència, d'acord amb els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de realitzada per l'Ajuntament de Llíria de l'ús de l'immoble situat en el Centre Cívic El Prat, carretera de Llíria a Olocau, de la localitat esmentada, de 6.704 m² de superfície, sobre el qual hi ha construïts dos edificis d'una planta, que limita: nord, resta de finca matriu destinada a vials; sud, parcel·la 6 resultant de la divisió; est, parcel·la 10 resultant de la divisió, i oest, camí de Sant Vicent.  
  
Consta inscrita en el Registre de la Propietat de Llíria en el tom 2442, llibre 791, foli 189, finca 51482, inscripció 1a.  
Referència cadastral: 1758653CT4681J0683NN (part)  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió realitzada per l'Ajuntament de Llíria es realitza amb la condició de destinar l'immoble a centre per a persones amb diversitat funcional.  
  
Tercer  
L'Ajuntament de Llíria es compromet, a costa seua, a l'eliminació de qualsevol obstacle que puga impedir o dificultar l'execució del projecte previst, així com a dotar el terreny objecte de cessió de la urbanització necessària perquè aquest adquirisca la condició de solar.  
  
  
Quart  
En cas d'incompliment dels fins per als quals se cedeix l'immoble o dels terminis d'inici i finalització de les obres, una vegada sol·licitada la reversió per part de l'Ajuntament, i remesa com a acord de reversió a la conselleria competent en matèria de patrimoni, aquesta tramitarà l'expedient corresponent de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa en l'Inventari general de béns i drets de la Generalitat.  
  
Cinqué  
Notificar aquesta resolució a l'Ajuntament cedent i a la Vicepresidència i Conselleria d'Igualtat i Polítiques Inclusives, i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, es pot interposar un recurs contenciós administratiu en el termini de dos mesos comptadors a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptadors des que l'administració requeridora l'haguera conegut, de conformitat amb el que es disposa en l'article 44 de la Llei 29/1998, abans esmentada.  
  
València, 28 de juliol de 2021.- El conseller d'Hisenda i Model Econòmic: Vicent Soler i Marco.